CELEX: 62005TN0033
Language: fi
Date: 2005-01-21 00:00:00
Title: Asia T-33/05: Compañía Española de Tabaco en Rama, S.A.:n, 21.1.2005 Euroopan yhteisöjen komissiota vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/42
            
         Compañía Española de Tabaco en Rama, S.A.:n, 21.1.2005 Euroopan yhteisöjen komissiota vastaan nostama kanne
   (Asia T-33/05)
   (2005/C 82/74)
   Oikeudenkäyntikieli: espanja
   Compañía Española de Tabaco en Rama, S.A., kotipaikka Navalmoral de la Mata (Espanja), on nostanut 21.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustaja on asianajaja Marcos Araujo, Madrid.
   Kantaja vaatii, että ensimmäisen oikeusasteen tuomioistuin
   
               1)
            
            
               kumoaa EY 81 artiklan 1 kohdan soveltamismenettelystä 20.10.2004 tehdyn komission päätöksen [K(2004) 4030 lopullinen] asiassa KOMP/K.38.238/B.2 – Raakatupakka Espanja
            
         
               2)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalainen päätös, josta tässä asiassa on kyse, on sama kuin asiassa T-24/05, Standard Commercial ym. vastaan komissio. (1)
   
   Kaikki väitteet liittyvät suhteellisuusperiaatteeseen. Kantaja korostaa erityisesti sitä, että kyseessä olevat menettelyt tapahtuivat 25 miljoonan euron suuruisilla markkinoilla ja että määrätyt sakot nousivat lähes samaan määrään. Konkreettisena esimerkkinä CETARSA yllätettiin sakolla, joka oli 7,5 prosenttia sen vuoden 2003 liikevaihdosta.
   Kanteensa tueksi kantaja esittää seuraavat perusteet:
   
               —
            
            
               Yhdenvertaisuusperiaatteen loukkaaminen, joka perustuu siihen, että jalostajille määrättiin korkeat rangaistukset ja tuottajille symboliset sakot kumpaankin alaan sovellettavissa olevien perustelujen perusteella.
            
         
               —
            
            
               Asiaa koskevien tosiseikkojen (julkinen tuki alan sääntelylle tuottajien ja jalostajien välisin sopimuksin, kyseessä olevien markkinoiden pienuus, vaikutusten puuttuminen jne.), joiden perusteella menettelyjen arvioiminen ”vakavaksi””erittäin vakavan” asemesta olisi ollut perusteltua, virheellinen arviointi.
            
         
               —
            
            
               Menettelyjen keston virheellinen arviointi.
            
         
               —
            
            
               Kantajan kyseessä oleviin menettelyihin osallistumisen virheellinen arviointi, koska tämä tehtiin yksinomaan sen markkinaosuuden perusteella ja huomiotta jätettiin muut tekijät, jotka yksilöivät sen tilanteen.
            
         
               —
            
            
               Menetelmä, jota komissio käyttää perusmäärien vahvistamiseksi, johtaa suhteettomien sakkojen määräämiseen, kun on kyse kantajan kaltaisista pienistä yrityksistä.
            
         
               —
            
            
               Sakkojen määräämältä jättämisestä tai lieventämisestä kartelleja koskevissa asioissa annetun tiedonannon mielivaltainen soveltaminen, mikä loukkaa kantajan puolustautumisoikeuksia, komission perustelematta tätä erilaista kohtelua.
            
         
      (1)  Ei vielä julkaistu EUVL:ssä.